Държавен вестник, бр. 60, 2012 г., стр. 87

БРОЙ  60	
Д Ъ Р Ж А В Е Н  В Е С Т Н И К 	
СТР.  87  
да бъдат представлявани за целта пред тези 
инстанции или пред лице или лица, специал­
но определени от компетентните инстанции.
3. Договарящите се държави предоставят на 
такива лица без гражданство разумен срок за 
получаване на законно разрешение за влизане 
в друга страна. Договарящите се държави си 
запазват правото да прилагат в течение на 
този срок такива вътрешни мерки, каквито 
счетат за необходими.
Член 32
Натурализация
Доколкото е възможно, договарящите се 
държави се задължават да облекчават при­
общаването и натурализацията на лицата без 
гражданство. В частност те се задължават да 
положат всички усилия да ускорят процедурата 
за натурализиране и да намалят, в рамките 
на възможното, таксите и разходите, свързани 
с тази процедура.
Ч а с т  V I
ЗАКЛЮЧИТЕЛНИ РАЗПОРЕДБИ
Член 33
Информация за националното 
законодателство
Договарящите се държави изпращат на 
Генералния секретар на Организацията на 
обединените нации текстовете на закони и 
правилници, приети от тях, за да осигурят 
прилагането на тази Конвенция.
Член 34
Уреждане на споровете
Всички спорове между страни по тази 
Конвенция относно нейното тълкуване или 
прилагане, които не могат да бъдат решени 
по друг път, се предават в Международния 
съд по искане на една от страните по спора.
Член 35
Подписване, ратифициране и присъединяване
1. Тази Конвенция е открита за подписване 
в централното седалище на ООН до 31 де­
кември 1955 г.
2. Конвенцията е открита за подписване 
от името на:
а) всяка държава – членка на ООН;
б) всяка държава, поканена да участва в 
конференцията на ООН за статута на лицата 
без гражданство;
в) всяка държава, получила покана от 
Общото събрание на ООН да подпише или 
да се присъедини към Конвенцията.
3. Конвенцията подлежи на ратифициране, 
като ратификационните документи се депози­
рат при Генералния секретар на ООН.
4. Тази Конвенция е открита за присъеди­
няване от държавите, посочени в точка 2 на 
този член. Присъединяването се извършва чрез 
депозиране на документ за присъединяване 
при Генералния секретар на ООН.
Член 36
Териториална клауза
1. Всяка държава може в момента на 
подписването, ратифицирането или присъ­
единяването към Конвенцията да заяви, че 
действието на тази Конвенция се разпростира 
върху всички или някои от териториите, за 
чиито международни отношения тя носи от­
говорност. Подобна декларация има действие 
от деня на влизане в сила на Конвенцията за 
тази държава.
2. Във всеки следващ момент подобно 
разпростиране на действието на Конвенцията 
може да бъде обявено чрез уведомление до 
Генералния секретар на ООН и влиза в сила 
на деветдесетия ден след получаването на уве­
домлението от Генералния секретар на ООН 
или в деня на влизане в сила на Конвенцията 
по отношение на тази държава, в зависимост 
от това, коя дата е по-късна.
3. По отношение на териториите, върху 
които действието на Конвенцията не е раз­
пространено по време на подписването, ра­
тифицирането или присъединяването, всяка 
заинтересована държава разглежда възмож­
ността да предприеме необходимите стъпки с 
цел да разпространи действието на тази Кон­
венция върху такива територии, при условие 
че е получила съгласието на правителствата 
на тези територии, когато това е необходимо 
по причини от конституционен характер.
Член 37
Федерална клауза
За федералните или неунитарните държави 
се прилагат следните разпоредби:
а) по отношение на тези членове на Кон­
венцията, които попадат под законодателната 
юрисдикция на федералната законодателна 
власт, федералното правителство ще има 
същите задължения като задълженията на 
страните, които не са федерални държави;
б) по отношение тези членове на Конвен­
цията, които попадат под законодателната 
юрисдикция на влизащите в състава на фе­
дерацията държави, провинции или кантони, 
които в съответствие с конституционната 
система на федерацията не са задължени да 
вземат законодателни решения, федералното 
правителство при първа възможност пред­
ставя на вниманието на съответните власти 
на държавите, провинциите или кантоните 
посочените членове, придружени от неговата 
благоприятна препоръка;